**Broj:01-04-471/2025**

**Konjic**, **31.07.2025. godine**

Na osnovu člana 17. Statuta JU Opća bolnica Konjic, člana 20a. stav (2) Zakona o radu („Službene novine FBiH broj: 26/16 i 89/18), člana 5. Uredbe o postupku prijema u radni odnos u javnom sektoru u HNK (Službene novine HNK broj:4/19, 5/19 i 5/20), člana 3. Pravilnika o proceduri i kriterijima za prijem u radni odnos u JU Opća bolnica Konjic broj: U.O.02-12-266/2019 od 27.10.2019. godine, te Odluke o potrebi Prijema u radni odnos broj: 01-04-470/2025 od 25.07.2025. godine Direktor JU Opća bolnica Konjic raspisuje:

**JAVNI OGLAS**

**ZA PRIJEM U RADNI ODNOS**

1. Medicinska sestra/tehničar na neodređeno vrijeme u Službi intenzivne njege i reanimacije........................................................................................................1 Izvršilac
2. Radnica na održavanju higijene-spremačica, na određeno vrijeme......................... 1 izvršilac

**Opći uslovi za sve pozicije:**

-Da je državljanin BiH

-Da je stariji od 18 godina

-Da ima opću zdravstvenu sposobnost za obavljanje poslova radnog mjesta na koje se prijavlju

1. **Pozicija 1: Medicinska sestra/tehničar u Službi intenzivne njege i reanimacije na neodređeno vrijeme**

* **Posebni uslovi :**
* SSS medicinska sestra/tehničar opšti smjer
* Položen stručni ispit
* Radno iskustvo na poslovima medicinskog tehničara- anestetičara u Službi intenzivne njege i reanimacije u trajanju od 1 (jedne) godine
* Poznavanje rada na računaru
* Licenca za samostalan rad

**Opis** **poslova za poziciju 1. :**

Zajedno sa ljekarom anesteziologom upoznaje se sa programom operacije, iz historije bolesti bolesnika predviđenih za operaciju. Od ljekara anesteziologa prima naloge za premedikaciju, vrstu i metodu anestezije, priprema aparate za anesteziju i potrebna anestetička sredstva uz nadzor specijaliste anesteziologa. Brine za potrebnu količinu krvi, elektrolita i drugih materijala koji su potrebni za operativni zahvat. Prati bolesnika od sobe za za postoperativnu njegu i predaje ga dežurnom tehničaru sa napomenom na šta posebno da obrati pažnju. Vodi posebnu dokumentaciju u kojoj evidnetira stanje bolesnika i bilans krvi i tečnosti. Stara se o urednom i pažljivom rukovanju aparatom za anesteziju sa posebnom pažnjom prema zapaljivim i eksplozivnim gasovima koji se koriste i u rukovanju sa njima podučava ostalo osoblje. Odgovoran je i stara se za sterilnost i ispravnost aparata da bi bili svakog trenutka spremni za upotrebu. Trebuje posebna anestetska sredstva i stara se da ih na zalihi ima uvijek dovoljno za hitne intervencije i van radnog vremena. O utrošenim anestetskim sredstvima vodi posebnu dokumentaciju kao i medicinsku dokumentaciju i evidneciju o radu i o tome dostavlja propisane izvještaje.

Za svoj rad odgovara Šefu Službe.

Radni odnos se zasniva na neodređeno vrijeme, uz obavezan probni rad u trajanju od 1 mjeseca mjeseca ukoliko kandidat prvi put zasniva radni odnos kod ovog poslodavca.

Mjesto rada: JU Opća bolnica Konjic, Služba intenzivne njege i reanimacije.

Radno vrijeme: redovno, 7,30 sati dnevno, 1. i 2. smjena te poseban oblik rada turnus

**Kao dokaz ispunjavanja općih i posebnih uslova kandidati za poziciju 1 su dužni dostaviti sljedeću dokumentaciju:**

* Prijavu (Obrazac prijave nalazi se na web stranici poslodavca, kao i na web stranici Ministarstva zdravstva, rada i socijalne zaštite HNK/Ž)
* Uvjerenje o državljanstvu ne starije od 6 mjeseci
* Potvrdu o prebivalištu (CIPS)
* Diploma o završenoj SSS
* Uvjerenje o položenom stručnom ispitu
* Uvjerenje o radnom iskustvu u trajanju od 1 (jedne) godine na poslovima medicinskog tehničara- anestetičara u Službi intenzivne njege i reanimacije
* Licencu za samostalan rad

1. **Pozicija: Radnica na održavanju higijene Spremačica na određeno vrijeme**

* **Posebni uslovi:**
* NK
* Poželjno radno iskustvo na istim poslovima

**Opis poslova pozicija 2:**

Radi na održavanju higijene radnih prostorija, bolesničkih soba - odeljenja, hodnika, čekaonica i nus prostorija. Pere i čisti vrata i prozore. Održava čistoću u dvorištu oko zgrade. Prenosi materijal za održavanje higijene. Po potrebi i po nalogu glavnog tehničara odeljenja nosi prljav veš sa odeljenja a donosi čist. Obavlja i druge poslove po nalogu šefa službe.

Radni odnos se zasniva na određeno vrijeme 1 godinu, uz obavezan probni rad u trajanju od 1 mjeseca ukoliko kandidat prvi put zasniva radni odnos kod ovog poslodavca.

Mjesto rada: JU Opća bolnica Konjic.

Radno vrijeme: redovno, 7,30 sati dnevno, 1. i 2. smjena

**Kao dokaz ispunjavanja općih i posebnih uslova kandidati za poziciju 2. su dužni dostaviti sljedeću dokumentaciju:**

* Prijavu (Obrazac prijave nalazi se na web stranici poslodavca, kao i na web stranici Ministarstva zdravstva, rada i socijalne zaštite HNK/Ž)
* Uvjerenje o državljanstvu ne starije od 6 mjeseci
* Potvrdu o prebivalištu (CIPS)
* Uvjerenje o završenoj osnovnoj školi
* Uvjerenje/potvrda o radnom iskustvu (ukoliko kandidat posjeduje)

Traženi dokumenti se dostavljaju u originalu ili ovjerenim kopijama ne starijim od 3 mjeseca i ne podliježu vraćanju.

U skladu sa čl. 7. stav 3. Uredbe o postupku prijema u radni odnos u javnom sektoru u HNK („Službene novine HNK“, broj: 4/19, 5/19 i 5/20) prioritet pri zapošljavanju pod jednakim uslovima imaju osobe iz čl. 1. Zakona o dopunskim pravima branilaca i članova njihovih porodica u Hercegovačko-neretvanskom Kantonu-Županiji, ukoliko ispunjavaju opće i posebne uslove radnog mjesta, te su kandidati dužni dostaviti i dodatnu dokumentaciju kojom dokazuju status korisnika prava.

U skladu sa Uredbom o jedinstvenim kriterijima i pravilima za zapošljavanje branilaca i članova njihovih porodica u HNK („Službene novine HNK“, broj: 1/24), prednost pri zapošljavanju ostvaruju osobe koje imaju prijavljeno prebivalište u HNK najmanje pet godina prije objave javnog oglasa na koji se prijavljuje, te imaju pravo na prvenstvo prilikom prvog zapošljavanja u stečenoj stručnoj spremi, koje pravo prestaje ukoliko radni odnos na osnovu takvog zapošljavanja postane radni odnos na neodređeno vrijeme. Prvenstvo pri zapošljavanju u skladu sa članom 4.stav (6) Uredbe ostvaruju lica koja ispunjavaju opće i posebne uslove za radno mjesto na koje se vrši zapošljavanje, u skladu sa kriterijima utvrđenim općim aktom poslodavca i uslovima navedene Uredbe, a koja su se našla na Listi uspješnih kandidata.

Kandidati, da bi ostvarili prioritet pri zapošljavanju, u skladu sa naprijed navedenom Uredbom (˝Službene novine HNK˝ broj 1/24) trebaju da dostave:

1. Dokumentacija kojom se dokazuje status korisnika prava, ne starije od dana objave Javnog

oglasa (Tabela),

2.Ovjerena izjava kandidata kojom izjavljuje da li je ili nije ostvario pravo na prvenstvo prilikom prvog zapošljavanja u stečenoj stručnoj spremi na neodređeno vrijeme, ne starije od dana objave javnog oglasa.

3. Dokaz da kandidat ima prijavljeno prebivalište u HNK, najmanje pet godina prije objave Javnog oglasa na koji se prijavljuje (potvrda/uvjerenje koje izdaje MUP HNK), ne starije od dana objave Javnog oglasa.

Dokumentacija kojom se dokazuje status kandidata po Uredbi o jedinstvenim kriterijima i pravilima za zapošljavanje branioca i članova njihovih porodica u HNK je prikazana u tabeli:

|  |  |  |  |
| --- | --- | --- | --- |
| Redni broj | Pripadnost branite kategoriji | Naziv dokaza - dokumenta | Organ koji ga izdaje |
|  | Član porodice poginulog, umrlog i nestalog borca | -Uvjerenje o statusu djeteta poginulog, umrlog i nestalog borca  -Rješenje o priznatom pravu na porodičnu invalidninu za suprugu poginulog, umrlog i nestalog borca  -Uvjerenje o učestvovanju u Oružanim snagama za  poginulog, umrlog i nestalog borca | Općinska služba za boračko- invalidsku zaštitu  Grupa za pitanja evidencija iz oblasti vojne obaveze prema mjestu prebivališta |
| 2. | Ratni vojni invalid | Rješenje o priznatom svojstvu ratnog vojnog invalida | Općinska služba za boračko- invalidsku zaštitu |
| 3. | Dobitnik ratnog priznanja i odlikovanja | Rješenje o priznatom pravu na mjesečno novčano primanje dobitniku priznanja i odlikovanja  ili uvjerenje | Općinska služba za boračko- invalidsku zaštitu  Grupa za pitanja evidencija iz oblasti vojne obaveze prema mjestu prebivališta |
| 4. | Demobilisani borac | Uvjerenje o učestvovanju u Oružanim snagama | Grupa za pitanja evidencija iz oblasti vojne obaveze prema mjestu prebivališta |
| 5. | Dijete:  Ratnog vojnog invalida  Dobitnika ratnog priznanja i odlikovanja  Demobilisanog borca. | Uvjerenje o statusu djeteta ratnog vojnog invalida:  Rješenje o priznatom pravu  a) Invalidninu,  b) Mjesečni novčani  dodatak,  c) Uvjerenje o učestvovanju u Oružanim snagama | a) i b) Općinska služba za boračko-invalidsku zaštitu  c) Grupa za pitanja evidencija iz oblasti vojne obaveze prema mjestu prebivališta. |

Direktor će imenovati Komisiju za izbor kandidata za prijem u radni odnos. Podaci o Komisiji bit će objavljeni na web stranici JU Opće bolnice Konjic.

Javni oglas ostaje otvoren 15 dana od dana objave obavjesti o raspisivanju javnog oglasa u dva dnevna lista. Tekst javnog oglasa je objavljen na web stranici JU Opća bolnica Konjic: [www.bolnicakonjic.com](http://www.bolnicakonjic.com) , web stranici Službe za zapošljavanje HNK/Ž: [www.szhn-k.ba](http://www.szhn-k.ba) i oglasnoj tabli JU Opća bolnica Konjic.

Neuredne, neblagovremene i nepotpune prijave će se odbaciti i neće se uzeti u razmatranje.

Prijave sa dokumentacijom je potrebno dostaviti najkasnije u roku od 15 dana od dana objave javnog oglasa, neposredno na protokol ustanove ili putem pošte, preporučeno na adresu:

**J.U. Opća bolnica Konjic**

**Bolnička b.b. Konjic 88400**

**sa naznakom “PRIJAVA NA JAVNI OGLAS ZA RADNO MJESTO: \_\_\_\_\_\_\_\_\_\_\_\_\_\_  
 - NE OTVARATI - ”**

Šef Službe za opšte i pravne poslove:

Omerović Minela dipl.iur.

**Direktor**

**Prim.dr.Dženan Lepara**

\_\_\_\_\_\_\_\_\_\_\_\_\_\_\_\_\_\_